जानकारी के अनुसार देर रात मेहना चौंक स्थित सीडिया वाला मोहल्ले में दो परिवारों में विवाद हो गया। इस मोहल्ले में एक पुलिस मुलाजिम का उसके पड़ोसी के साथ पिछले कई दिनों से लगातार झगड़ा चल रहा था। जिसके चलते पुलिस मुलाजिम अपनी बहन के जन्मदिन पर जा रहा था तो उस के पड़ोसियों ने उसे घेर कर पीटना शुरू कर दिया। इस घटना के बाद दोनों पक्षों के परिवारों में मारपीट हुई। इस दौरान दर्जन के करीब व्यक्ति घायल हो गए। जिन्हें बठिंडा के सिवल अस्पताल दाखिल करवाया गया। दूसरी तरफ पुलिस मुलाजिम को ज्यादा चोटें लगी जिस कारण उसे फरीदकोट रैफर किया गया। मौके पर पहुंची पुलिस ने जांच शुरू कर दी है।